**Masjid Al-Abrar** merupakan salah satu masjid yang lama di Singapura dan terletak di Telok Ayer Street di kawasan Chinatown. 

Masjid ini dikenali dengan tiga nama: *Masjid Al-Abrar*, *Kuchu Palli* dan *Masjid Chulia*. Al-Abrar ialah nama rasminya sementara Kuchu Palli, atau pondok kecil, merujuk kepada struktur asal masjid tersebut. Kawasan Telok Ayer ini pada awalnya merupakan tempat berkumpul para pendatang Chulia yang berasal dari Pantai Coromandel, India Selatan. Oleh itu, masjid ini juga mendapat gelaran Masjid Chulia.

Sejarah
-------

Sejak tahun 1827, para jemaah di masjid ini telah melakukan ibadah di sebuah pondok sehingga sebuah bangunan batu dibina pada tahun 1850-1855 untuk menggantikannya. Sebuah lukisan oleh pelukis Percy Carpenter pada tahun 1856 yang bertajuk, *Telok Ayer Street as seen from Mount Wallich*, memaparkan rakaman visual terawal bangunan baru ini. Pada tahun 1829, tanah di mana masjid ini berdiri diberi pajakan selama 999 tahun. Hak ini dimiliki oleh Hadjee Puckery Mohamed Khatib. Pada 1910, lima orang pemegang amanah telah dilantik. Mereka ialah K. Mohamed Eusope, Thambyappa Rarooter, S. Kanisah Maricayar, V.M. Kader Bux dan J. Sultan Abdul Kader. Pemegang-pemegang amanah ini juga bertanggungjawab ke atas masjid-masjid Chulia yang lain, iaitu, Masjid Al-Abrar, Masjid Jamae dan Nagore Durgha.

Bangunan masjid ini sebesar tiga rumah kedai yang lazim terdapat di tempat itu dan tidak memilik kaki lima (1.524 m). Masjid ini mempunyai dua tingkat. Tingkat pertama merupakan ruang solat yang boleh menampung sebanyak 500 orang jemaah dan tingkat kedua pula ialah sebuah galeri. Masjid yang mempunyai empat buah menara ini juga tidak memiliki banyak hiasan selain daripada kubah kecil di setiap puncak menara. 

Masjid Al-Abrar diwartakan sebagai monumen kebangsaan pada 29 November 1974.

Rujukan
-------

* (Inggeris) Lembaga Warisan Negara (2002). *Singapore's 100 Historic Places*. Archipelago Press. ISBN 981-4068-23-3.

|  |  |
| --- | --- |
|  | Wikimedia Commons mempunyai media berkaitan: ***Masjid Al-Abrar, Singapura***. |

Pautan luar
-----------

* (Inggeris) Masjid Al-Abrar Diarkibkan 2007-06-10 di Wayback Machine di laman sesawang rasmi Lembaga Warisan Negara

| * l
* b
* s
Masjid di Singapura |
| --- |
| Ditadbir oleh  Majlis Ugama Islam Singapura | 
* Masjid Abdul Aleem Siddique
* Masjid Abdul Gaffoor
* Masjid Abdul Hamid Kampong Pasiran
* Masjid Ahmad
* Masjid Ahmad Ibrahim
* Masjid Al-Abdul Razak
* Masjid Al-Abrar
* Masjid Al-Amin
* Masjid Al-Ansar
* Masjid Al-Falah
* Masjid Al-Firdaus
* Masjid Al-Huda
* Masjid Al-Iman
* Masjid Al-Istighfar
* Masjid Al-Istiqamah
* Masjid Al-Islah
* Masjid Al-Khair
* Masjid Al-Mawaddah
* Masjid Al-Muttaqin
* Masjid Alkaff Kampung Melayu
* Masjid An-Nahdhah
* Masjid Bencoolen
* Masjid Darul Ghufran
* Masjid Darul Makmur
* Masjid En-Naeem
* Masjid Haji Muhammad Salleh
* Masjid Hajjah Fatimah
* Masjid Haji Yusoff
* Masjid Hang Jebat
* Masjid Jamae
* Masjid Malabar
* Masjid Muhajirin
* Masjid Omar Kampong Melaka
* Masjid Sallim Mattar
* Masjid Sultan
* Masjid Tentera Diraja
* Masjid Yusof Ishak

 | Flag of SingaporeMasjid SultanMasjid Abdul Gaffoor |
| Tidak ditadbir oleh  Majlis Ugama Islam Singapura | 
* Masjid Temenggong Daeng Ibrahim
* Masjid Taha (Ahmadiyyah)

 |
| 
* Kategori
* Islam di Singapura
* Masjid mengikut negara

 |